વિદ્યાર્થીને માર મારનાર શિક્ષકો સાથે વિદ્યાર્થીઓ અને વાલીઓ વચ્ચે ઉગ્ર બોલાચાલી થયા બાદ વિદ્યાર્થીઓ દ્વારા હોબાળો મચાવવામાં આવ્યો હતો,અને શિક્ષકો સામે કાર્યવાહી કરવાની માંગ સાથે સુત્રોચ્ચાર કરીને વિરોધ પ્રદર્શન કર્યું હતું,જયારે ઉશ્કેરાયેલા કેટલાક વિદ્યાર્થીઓએ માર મારનાર શિક્ષકની કારનાં કાચની તોડફોડ કરી હતી,જેને લઈને શાળામાં મામલો તંગ બનતા શાળાનાં આચાર્ય દ્વારા આંકલાવ પોલીસને જાણ કરતા પીએસઆઈ પોલીસ કાફલા સાથે ધટના સ્થળે દોડી ગયા હતા અને તેઓએ મામલો થાળે પાડવાનો પ્રયાસ કર્યો હતો.